ddrg/super_eurlex huggingface dataset:
(5)

Keď Dánsko informuje Komisiu o svojom zámere pristúpiť k medzinárodnej dohode, Komisia posúdi súlad tejto dohody s nariadením (ES) č. 44/2001 vrátane právnych predpisov Spoločenstva, ktoré majú vplyv na toto nariadenie, a prijme všetky potrebné opatrenia. Keďže cieľom je dosiahnuť jednotné uplatňovanie ustanovení nariadenia (ES) č. 44/2001 vo všetkých členských štátoch a v Dánsku, Komisia by mala zabezpečiť, že Dánsko neuzavrie konkrétnu medzinárodnú dohodu, ak by to mohlo mať vplyv na podmienky, za ktorých by samotné Spoločenstvo pristúpilo k predmetnej dohode alebo prípadne poverilo členské štáty k nej pristúpiť v záujme Spoločenstva. Ak je Spoločenstvo už zmluvnou stranou predmetnej dohody alebo ak Spoločenstvo poverilo členské štáty stať sa jej zmluvnou stranou v záujme Spoločenstva, Komisia by mala v užšej miere posúdiť, či Dánsko navrhuje pristúpenie k medzinárodnej dohode za rovnakých podmienok ako Spoločenstvo alebo prípadne členské štáty poverené Spoločenstvom.
(8)

Angola, Azerbajdžan, Benin, Kongo, Eritrea, Izrael, Mjanmarsko, Svätá Helena, Šalamúnove ostrovy a Togo sú v súčasnosti zaradené do zoznamu uvedeného v prílohe II k nariadeniu (ES) č. 2076/2005. Z kontrol Únie, ktorých cieľom bolo zhodnotiť zavedený kontrolný systém, ktorým sa riadi produkcia produktov rybolovu určených na vývoz do Európskej únie, z ktorých posledná sa uskutočnila v Angole v roku 2007, v Azerbajdžane v roku 2007, v Benine v roku 2009, v Kongu v roku 2009, v Eritrei v roku 2008, v Izraeli v roku 2009, v Mjanmarsku v roku 2009, na Svätej Helene v roku 2003, na Šalamúnových ostrovoch v roku 2007 a v Togu v roku 2009, a zo záruk poskytnutých príslušnými orgánmi Angoly, Azerbajdžanu (iba v prípade kaviáru), Beninu, Konga [iba v prípade produktov rybolovu ulovených, vypitvaných (podľa vhodnosti), mrazených a zabalených do ich konečného obalu na mori], Eritrey, Izraela, Mjanmarska (iba v prípade voľne žijúcich ulovených mrazených produktov rybolovu), Svätej Heleny, Šalamúnových ostrovov a Toga (iba v prípade živých homárov) vyplýva, že podmienky uplatniteľné v týchto tretích krajinách v prípade produktov rybolovu určených do Európskej únie sú rovnocenné s podmienkami stanovenými v príslušných právnych predpisoch Únie. Tieto tretie krajiny by sa preto mali zaradiť do zoznamu uvedeného v prílohe II k rozhodnutiu 2006/766/ES.
(5)

Rumunsko poskytlo Komisii informácie poukazujúce na to, že situácia v súvislosti s klasickým morom ošípaných v uvedenom členskom štáte sa značne zlepšila. Na základe dostupných údajov by sa však mali v Rumunsku v súvislosti s klasickým morom ošípaných aj naďalej uplatňovať dodatočné opatrenia na kontrolu zdravia zvierat. Je preto vhodné zaradiť Rumunsko do časti III prílohy k rozhodnutiu 2008/855/ES. Zaradenie Rumunska do časti III prílohy k rozhodnutiu 2008/855/ES by sa malo preskúmať na základe výsledkov kontroly Únie, ktorá sa má v Rumunsku vykonať v prvej polovici roku 2010.
(5)

Keď Dánsko informuje Komisiu o svojom zámere pristúpiť k medzinárodnej dohode, Komisia posúdi súlad tejto dohody s nariadením (ES) č. 1393/2007 vrátane právnych predpisov Spoločenstva, ktoré majú vplyv na toto nariadenie, a prijme všetky potrebné opatrenia. Keďže cieľom je dosiahnuť jednotné uplatňovanie ustanovení nariadenia (ES) č. 1393/2007 vo všetkých členských štátoch a v Dánsku, Komisia by mala zabezpečiť, že Dánsko neuzavrie konkrétnu medzinárodnú dohodu, ak by to mohlo mať vplyv na podmienky, za ktorých by samotné Spoločenstvo pristúpilo k predmetnej dohode alebo prípadne poverilo členské štáty k nej pristúpiť v záujme Spoločenstva. Ak je Spoločenstvo už zmluvnou stranou predmetnej dohody alebo ak Spoločenstvo poverilo členské štáty stať sa jej zmluvnou stranou v záujme Spoločenstva, Komisia by mala v užšej miere posúdiť, či Dánsko navrhuje pristúpenie k medzinárodnej dohode za rovnakých podmienok ako Spoločenstvo alebo prípadne členské štáty poverené Spoločenstvom.
1.

Kapitola I sa mení a dopĺňa takto: a) dopĺňajú sa tieto položky: Číslo Veterinárne číslo Názov prevádzkarne Mesto/ulica alebo obec/región „77. BG 1812008 ‚Vesi‘ OOD s. Novo selo 78. BG 2512003 ‚Si Vi Es‘ OOD gr. Omurtag Promishlena zona 79. BG 2612034 ET ‚Eliksir-Petko Petev‘ s. Gorski izvor 80. BG 1812003 ‚Sirma Prista‘ AD gr. Ruse bul. ‚3-ti mart‘ 51 81. BG 2512001 ‚Mladost -2002‘ OOD gr. Targovishte bul. ‚29-ti yanuari‘ 7 82. 0312002 ET ‚Mario‘ gr. Suvorovo 83. 0712015 ‚Rosta‘ EOOD s.M.Varshets 84. 0812030 ‚FAMA‘ AD gr.Dobrich bul. ‚Dobrudzha‘ 2 85. 0912003 ‚Koveg-mlechni produkti‘ OOD gr. Kardzhali Promishlena zona 86. 1412015 ET ‚Boycho Videnov – Elbokada 2000‘ s. Stefanovo obsht. Radomir 87. 1712017 ‚Diva 02‘OOD gr.Isperih ul. ‚An.Kanchev‘ 88. 1712019 ET ‚Ivaylo-Milena Stancheva‘ gr. Isperih Parvi stopanski dvor 89. 1712037 ET ‚Ali Isliamov‘ s. Yasenovets 90. 1712043 ‚Maxima milk‘OOD s. Samuil 91. 1812005 ‚DAV – Viktor Simonov‘ EOOD gr. Vetovo ul. ‚Han Kubrat‘ 52 92. 2012010 ‚Saray‘ OOD s. Mokren 93. 2012032 ‚Kiveks‘ OOD s. Kovachite 94. 2012036 ‚Minchevi‘ OOD s. Korten 95. 2212009 ‚Serdika -94‘ OOD gr. Sofia kv. Zheleznitza 96. 2212023 ‚EL BI BULGARIKUM‘ EAD gr. Sofia ul. ‚Malashevska‘ 12 A 97. 2312028 ET ‚Sisi Lyubomir Semkov‘ s.Anton 98. 2312033 ‚Balkan spetsial‘ OOD s. Gorna Malina 99. 2312039 EOOD ‚Laktoni‘ s. Ravno pole, obl.Sofiyska 100. 2412040 ‚Inikom‘ OOD gr. Galabovo ul. ‚G.S.Rakovski‘ 11 101. 2512011 ET ‚Sevi 2000- Sevie Ibryamova‘ s. Krepcha obsht. Opaka 102. 2612015 ET ‚Detelina 39‘ s. Brod 103. 2812002 ‚Arachievi‘ OOD s. Kirilovo, obl. Yambolska“ b) vypúšťa sa táto položka: Číslo Veterinárne číslo Názov prevádzkarne Mesto/ulica alebo obec/región „25. BG 0212028 ‚Vester‘ OOD s. Sigmen“
(6)

Miera nezamestnanosti v Lotyšsku je najvyššia v Európskej únii, keď v septembri 2009 dosiahla už 19,7 % a od januára 2009 vzrástla o 62 %. Štátna pomoc by preto mala pomôcť nezamestnaným začať s poľnohospodárskou výrobou tým, že im umožní nákup poľnohospodárskej pôdy. Mala by tiež poskytnúť príležitosť polosamozásobiteľským poľnohospodárom, ktorí už nepracujú ako zamestnanci v iných odvetviach ako poľnohospodárstve, zlepšiť štruktúru ich podniku z hľadiska plochy s cieľom zabezpečiť príjem, ktorý im zaručí základnú životnú úroveň z pôdy. Mala by tiež uľahčiť predaj poľnohospodárskej pôdy vo vlastníctve nezamestnaných, ktorí potrebujú kapitál, aby mohli zmeniť svoj status na samostatne zárobkovo činné osoby.
2.

Príloha II k rozhodnutiu ECB/2001/16 sa nahrádza takto: „PRÍLOHA II OZNAČITEĽNÉ AKTÍVA A. Označiteľné aktíva zahŕňajú s vylúčením akejkoľvek inej položky: 1. Úvery poskytnuté úverovým inštitúciám eurozóny v súvislosti s operáciami menovej politiky v eurách (položka aktív 5 HS). 2. Cenné papiere držané na účely menovej politiky (položka aktív 7.1. HS). 3. Pohľadávky v rámci Eurosystému z prevodu devízových rezerv iných než zlato do ECB na základe článku 30 štatútu (časť položky aktív 9.2 HS). 4. Čisté pohľadávky v rámci Eurosystému z eurobankoviek v obehu vrátane pohľadávok vyplývajúcich z uplatňovania článku 4 tohto rozhodnutia (časť položky pasív 9.4 HS). 5. Čisté pohľadávky v rámci Eurosystému, ktoré vyplývajú z transakcií TARGET2 úročené referenčnou sadzbou (časť položky pasív 9.5 HS). 6. Zlato vrátane pohľadávok v zlate prevedených do ECB v množstve dovoľujúcom každej NCB označovať časť svojho zlata, ktorá zodpovedá uplatňovaniu jej podielu na kľúči upísaného základného imania k celkovému množstvu zlata označenému všetkými národnými centrálnymi bankami (položka aktív 1 a časť položky aktív 9.2 HS). Na účely tohto rozhodnutia a prinajmenšom do vypočítania menového príjmu pre hospodársky rok 2007 sa zlato oceňuje na základe ceny zlata v eurách za rýdzu uncu k 31. decembru 2002. 7. Pohľadávky z eurobankoviek, ktoré boli predzásobené podľa usmernenia ECB/2006/9 a ktoré sa potom dostali do obehu pred dátumom prechodu na hotovostné euro (časť položky aktív 4.1 HS do dátumu prechodu na hotovostné euro a potom časť korešpondenčných účtov v položke aktív 9.5 HS), ale len kým sa tieto pohľadávky nestanú súčasťou pohľadávok v rámci Eurosystému z transakcií TARGET2. 8. Neuhradené pohľadávky vyplývajúce zo zlyhania zmluvných strán Eurosystému v kontexte úverových operácií Eurosystému a/alebo finančné aktíva alebo pohľadávky (voči tretím osobám) privlastnené a/alebo nadobudnuté v súvislosti s uplatnením kolaterálu poskytnutého zmluvnými stranami Eurosystému, ktoré zlyhali, v kontexte úverových operácií Eurosystému, ktoré boli preklasifikované z položky aktív 5 HS (časť položky aktív 11.6 HS). B. Hodnota označiteľných aktív každej NCB sa vypočíta v súlade s harmonizovanými účtovnými zásadami a pravidlami ustanovenými v usmernení ECB/2006/16.“
NA DÔKAZ TOHO splnomocnení zástupcovia, riadne poverení na tento účel, podpísali túto dohodu.

V Ulánbátare tretieho apríla dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a mongolskom jazyku.

Per la Comunità europea

For the European Community

For Det Europæiske Fællesskab

За Правителството на Монголия

Por el Gobierno de Mongolia

Za vládu Mongolska

For Mongoliets regering

Für die Regierung der Mongolei

Mongoolia valitsuse nimel

Για την Κυβέρνηση της Μογγολίας

For the Government of Mongolia

Pour le gouvernement de la Mongolie

Per il governo della Mongolia

Mongolijas valdības vārdā

Mongolijos Vyriausybės vardu

Mongólia kormánya részéről

Għall-Gvern tal-Mongolja

Voor de Regering van Mongolië

W imieniu Rządu Mongolii

Pelo Governo da Mongólia

Pentru Guvernul Mongoliei

Za vládu Mongolska

Za vlado Mongolije

Mongolian hallituksen puolesta

För Mongoliets regering
2.

Postup: Agaróza (1,6 %) sa rozpustí v pufri Tris/HCl opatrným ohrievaním na 100 °C. Vloží sa do 56 °C teplého vodného kúpeľa približne na jednu hodinu. Riedenia leukózneho séra hovädzieho dobytka sa rovnako vložia do 56 °C teplého vodného kúpeľa. Potom sa zmieša 15 ml roztoku agarózy, ktorý má teplotu 56 °C, s 15 ml leukózneho séra hovädzieho dobytka (1: 10), rýchlo sa potrasie a naleje po l5 ml do každej z dvoch Petriho misiek. Rovnako sa postupuje s leukóznym sérom hovädzieho dobytka zriedeným 1: 5. Po stuhnutí agarózy sa pripravia jamky týmto postupom:
(3)

Dánsko predložilo Komisii viacročný program eradikácie vírusovej hemoragickej septikémie (VHS) podľa rozhodnutia Rady 90/424/EHS z 26. júna 1990 o výdavkoch na veterinárnom úseku (3) na obdobie od 1. januára 2009 do 31. decembra 2013. Uvedený program bol schválený rozhodnutím Komisie z 28. novembra 2008, ktorým sa schvaľujú ročné a viacročné programy a finančný príspevok Spoločenstva na eradikáciu, kontrolu a monitorovanie určitých chorôb zvierat a zoonóz predložené členskými štátmi na rok 2009 a nasledujúce roky (4). Uvedený program spĺňa požiadavky na schválenie stanovené v rozhodnutí 2009/177/ES a mal by sa preto schváliť podľa článku 44 ods. 2 smernice 2006/88/ES. Zóny, na ktoré sa vzťahuje uvedený program, by sa preto mali vložiť do časti B zoznamu uvedeného v prílohe I k uvedenému rozhodnutiu.
1.

Príloha I sa nahrádza takto: „PRÍLOHA I Tretie krajiny a závody pôvodu, cieľové členské štáty, miesta hraničnej kontroly pri prvom vstupe do Únie a schválené závody fotografického priemyslu Tretia krajina pôvodu Závody pôvodu Cieľový členský štát Miesta hraničnej kontroly pri prvom vstupe do Únie Schválené závody fotografického priemyslu Japonsko Nitta Gelatin Inc. 2-22 Futamata Yao-City, Osaka 581 – 0024 JAPONSKO Jellie Co. ltd. 7-1, Wakabayashi 2-Chome, Wakabayashi-ku, Sendai-city, Miyagi, 982 JAPONSKO NIPPI Inc. Gelatin Division 1 Yumizawa-Cho Fujinomiya City Shizuoka 418 – 0073 JAPONSKO Holandsko Rotterdam FUJIFILM Europe B.V., Oudenstaart 1 5047 TK Tilburg, HOLANDSKO Nitta Gelatin Inc. 2-22 Futamata Yao-City, Osaka 581 – 0024, JAPONSKO Spojené kráľovstvo Liverpool Felixstowe Kodak Ltd Headstone Drive, Harrow, MIDDX HA4 4TY, SPOJENÉ KRÁĽOVSTVO Česká republika Hamburg FOMA BOHEMIA spol. s r.o. Jana Krušinky 1604 501 04 Hradec Králove, ČESKÁ REPUBLIKA Spojené štáty americké Eastman Gelatine Corporation, 227 Washington Street, Peabody, MA, 01960 USA Gelita North America, 2445 Port Neal Industrial Road Sergeant Bluff, Iowa, 51054 USA Luxembursko Antverpy Zaventem Luxemburg DuPont Teijin Luxembourg SA PO Box 1681 L-1016 LUXEMBURSKO Spojené kráľovstvo Liverpool Felixstowe Kodak Ltd Headstone Drive, Harrow, MIDDX HA4 4TY, SPOJENÉ KRÁĽOVSTVO Eastman Gelatine Corporation, 227 Washington Street, Peabody, MA, 01960 USA Česká republika Hamburg FOMA BOHEMIA spol. s r.o. Jana Krušinky 1604 501 04 Hradec Králove, ČESKÁ REPUBLIKA“
(3)

V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie predstavuje vývoj schengenského acquis podľa ustanovení hlavy V tretej časti Zmluvy o fungovaní Európskej únie, sa Dánsko v súlade s článkom 4 uvedeného protokolu do šiestich mesiacov odo dňa prijatia tohto rozhodnutia rozhodne, či ho bude transponovať do svojho vnútroštátneho práva.
(9)

Pravidlá protokolu by mali určovať rozhodné právo pre vyživovaciu povinnosť, ak sa má rozhodnutie o tejto povinnosti uznať a vykonať podľa pravidiel týkajúcich sa zrušenia doložky vykonateľnosti stanovených v nariadení (ES) č. 4/2009. S cieľom zabezpečiť, aby sa v Spoločenstve uplatňovali rovnaké kolízne normy pre pohľadávky na výživné týkajúce sa obdobia pred nadobudnutím platnosti alebo predbežným vykonávaním protokolu, ako aj po ňom v Spoločenstve, pravidlá protokolu by sa bez ohľadu na jeho článok 22 mali vzťahovať aj na pohľadávky týkajúce sa obdobia pred touto udalosťou. Na tento účel by sa pri uzavretí protokolu malo vydať jednostranné vyhlásenie.
1.

článok 1 sa nahrádza takto: „Článok 1 1. Predaj, dodávka, prevod alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, do Guinejskej republiky štátnymi príslušníkmi členských štátov alebo z území členských štátov, alebo prostredníctvom ich vlajkových plavidiel alebo lietadiel sa zakazujú, a to bez ohľadu na to, či uvedený tovar pochádza z ich územia. 2. Zakazuje sa: a) poskytovať, priamo alebo nepriamo, technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Guinejskej republike alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek; b) poskytovať, priamo alebo nepriamo, finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Guinejskej republike alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávky, prevod alebo vývoz týchto položiek alebo na poskytnutie súvisiacej technickej pomoci alebo sprostredkovateľských alebo iných služieb; c) zúčastňovať sa vedome a úmyselne na činnostiach, ktorých predmetom alebo dôsledkom je obchádzanie zákazov uvedených v písmenách a) alebo b).“;
(3)

Rada identifikovala osoby a subjekty, ktoré spĺňajú kritéria ustanovené v článku 3 ods. 1 písm. b), článku 4 ods. 1 písm. b), článku 3 ods. 1 písm. c) a článku 4 ods. 1 písm. c) spoločnej pozície 2006/795/SZBP. Tieto osoby a subjekty by preto mali byť uvedené na zozname v prílohe II a prílohe III k uvedenej spoločnej pozícii.
(12)

Benomyl nie je zaradený ako aktívna látka do prílohy I k smernici 91/414/EHS, ani do prílohy I, IA alebo IB k smernici 98/8/ES, a preto sa používanie tejto aktívnej látky ako pesticídu zakazuje. Z tohto dôvodu sa zakazuje uvádzanie práškových prípravkov obsahujúcich kombináciu benomylu, karbofuránu a tirámu na trh, ako aj ich používanie ako pesticídov. Rozhodnutie o dovoze práškových prípravkov obsahujúcich kombináciu benomylu, karbofuránu a tirámu ustanovené v rozhodnutí Komisie 2004/382/ES z 26. apríla 2004, ktorým sa prijímajú rozhodnutia Spoločenstva o dovoze určitých chemikálií podľa nariadenia Európskeho parlamentu a Rady (ES) č. 304/2003 (12), by sa preto malo nahradiť.
(12)

Ako vyplýva z ustálenej praxe (8) pri rozhodnutiach Komisie podľa článku 30, Komisia dospela k záveru, že pokiaľ ide o výrobu elektrickej energie, „jedným z ukazovateľov stupňa hospodárskej súťaže na vnútroštátnych trhoch je celkový podiel troch najväčších výrobcov na trhu“. Podľa tabuľky 6 „Wholesale Market Position“ (Postavenie na veľkoobchodnom trhu), s. 12 a nasl. dokumentu Commission Staff Working Document: Accompanying document to the Report on Progress in Creating the Internal Gas and Electricity Market (Pracovný dokument útvarov Komisie: Sprievodný dokument k správe o pokroku vo vytváraní vnútorného trhu s plynom a elektrickou energiou) (9) podiely troch najväčších výrobcov v roku 2006 predstavovali 69,4 % výroby elektrickej energie a v roku 2007 stúpli na 73,9 %. Podľa informácií, ktoré poskytli české orgány vo svojej odpovedi z 9. októbra 2008, spoločnosť s dominantným postavením vlastnila takmer 70 % celkovej inštalovanej kapacity a druhá a tretia spoločnosť vlastnili 3,5 % a 3 %. Tieto úrovne koncentrácie, ktoré predstavujú celkový podiel na trhu troch najväčších výrobcov, sú vyššie ako zodpovedajúcich 39 %, ktoré sa uvádzajú v rozhodnutiach Komisie 2006/211/ES (10) a 2007/141/ES (11), ktoré sa týkajú Spojeného kráľovstva. Sú tiež podstatne vyššie, ako je úroveň (52,2 %) uvedená v rozhodnutí Komisie 2008/585/ES (12), ktoré sa týka Rakúska, a tiež vyššie, ako je úroveň (58 % hrubej produkcie) uvedená v rozhodnutí Komisie 2008/741/ES (13) v prípade Poľska.
(4)

Generálny tajomník OSN zriadil 28-člennú skupinu vládnych expertov (GGE), ktorá bude pokračovať v skúmaní možnej zmluvy o obchode so zbraňami. GGE zasadala počas roka 2008 a predniesla svoje závery počas ministerského týždňa 63. zasadnutia Valného zhromaždenia. Skupina dospela k záveru, že je potrebné ďalšie preskúmanie a že by sa v rámci Organizácie Spojených národov malo vynaložiť úsilie vykonávané postupne a otvoreným a transparentným spôsobom. GGE vyzvala tie štáty, ktoré sú na to schopné, aby na požiadanie poskytovali pomoc štátom, ktoré ju potrebujú.
(7)

V prípade, že v Európskom liekopise nie je k dispozícii osobitná monografia vakcín proti AMK, jedinou dostupnou a autentickou normou pre živé oslabené vakcíny proti AMK je opis vakcíny vyrábanej spoločnosťou Onderstepoort Biological Products Ltd (OBP) v južnej Afrike, ktorý je uvedený v kapitole 2.5.1 Príručky diagnostických testov a vakcín pre suchozemské zvieratá (Manual of Diagnostic Tests and Vaccines for Terrestrial Animals) (4).
(10)

V odseku 5.4 normy EN 3-9:2006 sa uvádza, že bezpečnostná prietržná membrána zariadenia sa musí aktivovať pri tlaku v rozmedzí od hodnoty, ktorá je o 10 % vyššia ako najvyšší dovolený tlak PS, do hodnoty skúšobného tlaku PT. Prietržná membrána je v norme klasifikovaná ako bezpečnostné príslušenstvo. Avšak prietržná membrána nie je typické zariadenie obmedzujúce tlak, ale skôr ochranné zariadenie, keďže je určené na obmedzenie škody v prípade nadmerného naplnenia alebo prehriatia. Okrem toho sa v bode 2.11.2. prílohy I k smernici 97/23/ES týkajúcom sa zariadení obmedzujúcich tlak vyžaduje, aby boli tieto zariadenia navrhnuté tak, aby tlak trvalo neprekračoval najvyšší dovolený tlak PS a aby sa PS mohol prekročiť len krátkodobo, a aj to iba o 10 %. Preto tento odsek neposkytuje predpoklad zhody so smernicou 97/23/ES.
(3)

Okrem toho by sa pri plnení politík Spoločenstva mala zabezpečiť vysoká úroveň ochrany životného prostredia, a to aktmi samotnej environmentálnej politiky, ako aj začlenením požiadaviek environmentálnej politiky do definícií a vykonávania iných politík a činností Spoločenstva.
(6)

Opatreniami zavedenými na hraniciach Spoločenstva sa nedá vždy zabrániť rozšíreniu moru malých prežúvavcov do Spoločenstva, pričom výskyt ohniska takejto choroby v Spoločenstve by mal veľmi vážne následky, a preto je potrebné mu zabrániť. Z tohto dôvodu je vhodné podporiť Maroko v jeho úsilí chorobu kontrolovať, predísť tomu, aby sa v tejto krajine stala endemickou, a sprístupniť Maroku očkovacie látky na očkovaciu kampaň proti moru malých prežúvavcov. Mala by byť spresnená maximálna výška uvedeného príspevku.
2.

Nemecká spolková republika je zodpovedná za údržbu týchto cezhraničných mostov: a) hraničný most cez Zlatý potok/Goldbach medzi obcami Český Mlýn a Rittersgrün v pohraničnom úseku XVII medzi pohraničnými kameňmi 10 a 10/1; b) hraničný most cez Polavu/Pöhlbach medzi obcami Loučná a Oberwiesenthal v pohraničnom úseku XVI medzi pohraničnými kameňmi 9 a 10; c) hraničný most cez Polavu/Pöhlbach medzi obcami České Hamry a Hammerunterwiesenthal v pohraničnom úseku XVI medzi pohraničnými kameňmi 5 a 6; d) hraničný most cez Načetinský potok/Natzschung medzi obcami Brandov a Olbernhau/Grünthal v pohraničnom úseku XIII medzi pohraničnými kameňmi 9 a 10; e) hraničný most cez Svídnice/Schweinitz medzi obcami Hora sv. Kateřiny a Deutschkatharinenberg v pohraničnom úseku XIII medzi pohraničnými kameňmi 2/8 a 3; f) hraničný most cez Svídnice/Schweinitz medzi obcami Nová Ves v Horách a Deutschneudorf v pohraničnom úseku XII medzi pohraničnými kameňmi 17 a 18; g) hraničný most cez Flájský potok/Flöha medzi obcami Český Jiřetín a Deutschgeorgenthal v pohraničnom úseku XII medzi pohraničnými kameňmi 1 a 1/1; h) hraničný most cez Mohelnice/Weiße Müglitz medzi obcami Fojtovice a Fürstenau v pohraničnom úseku X medzi pohraničnými kameňmi 5/29 a 6; i) hraničný most cez Křinice/Kirnitzsch medzi obcami Zadní Jetřichovice a Hinterhermsdorf/Raabensteine v pohraničnom úseku VII medzi pohraničnými kameňmi 1 a 2; j) hraničný most cez Křinice/Kirnitzsch medzi obcami Zadní Doubice a Hinterhermsdorf v pohraničnom úseku VI medzi pohraničnými kameňmi 23/21 a 24; k) hraničný most cez Čertovu vodu/Teufelsbach medzi obcami Bučina a Finsterau v pohraničnom úseku XI medzi pohraničnými kameňmi 9 a 10; l) hraničný most cez Údolský potok/Ruthenbächle medzi obcami Stožec-Nové Údolí a Haidmühle v pohraničnom úseku XII medzi pohraničnými kameňmi 9/1 a 9/2; m) hraničný most cez Černice/Bayerischer Schwarzbach medzi obcami Rybník-Švarcava a Stadlern v pohraničnom úseku VII medzi pohraničnými kameňmi 11 a 12; n) hraničný most cez Lomničku/Helmbach medzi obcami Zadní Chalupy a Helmhof v pohraničnom úseku IX pri pohraničnom kameni 17/2.
(2)

V prípade ohniska pseudomoru hydiny existuje riziko, že by sa pôvodca ochorenia mohol rozšíriť na iné hospodárstva s chovom hydiny v rámci členského štátu, ale prostredníctvom obchodu so živou hydinou alebo výrobkami z nej aj do iných členských štátov a do tretích krajín.
(7)

Komisia získala a overila všetky informácie, ktoré považovala za potrebné na účely THZ a na stanovenie dumpingu, z neho vyplývajúcej ujmy a záujmu Spoločenstva. Overovacie návštevy sa vykonali v priestoroch týchto spoločností: a) Výrobcovia vo výrobnom odvetví Spoločenstva: — Hellenic Steel Co., Thessaloniki, Grécko, — Ilva S.p.A, Milano, Taliansko, — Salzgitter AG, Salzgitter, Nemecko, — ThyssenKrupp Steel AG, Duisburg, Nemecko. b) Iní výrobcovia v Spoločenstve: — Corus UK Ltd., Newport, Spojené kráľovstvo, — ArcellorMittal Piombino S.p.A., Piombino, Taliansko. c) Vyvážajúci výrobcovia v ČĽR: — Changshu Xingdao Advanced Building Material Co., Changshu, — Changshu Everbright Material Technology Co., Changshu, — Bengang Steel Plates Co, Benxi, — BX Steel Posco Cold Rolled Sheet Co. Ltd, Benxi, — Angang Group International Trade Corporation, Anshan a jej prepojená spoločnosť Angang Group Hong Kong Co., Ltd v Hongkongu, — ANSC-TKS Galvanizing Co., Dallian, — International Economics & Trading Corporation WISCO, Wuhan a jej prepojená spoločnosť Wugang Trading Co. Ltd v Hongkongu. d) Neprepojení dovozcovia: — Duferco SA, Lugano, Švajčiarsko.